Есватини

Свазиленд (|eSwatini), (англиски: Eswatini) или службено Кралство Свазиленд (|Umbuso weSwatini), (англиски: Kingdom of Eswatini) од 2018 г. Есватини — држава во Јужна Африка. Се граничи со Јужноафриканската Република на север, југ и запад а додека на исток се граничи со Мозамбик. Нацијата и државата се именувани по кралот од 19 век Мсвати II.
Есватини бил населен постојано уште од праисторијата. Денес, населението е дел од банту црнците наречени Свазијци. До Втората светска војна, Есватини бил протекторат на Обединетото Кралство и државата се изборила за независност во 1968. Есватини е членка на Јужноафриканската заедница за развој, Африканската Унија и Комонвелтот на нации.
Економијата на Есватини е главно заснована на земјоделството. Земјата се соочува со епидемија на СИДА и ХИВ, што ја прави земјата прва во светот со најмногу случаи на инфекција.
1 Потекло на поимот
Името на државата доаѓа од кралот на Есватини, Мсвати I. Како и да е, името ''Нгване'' е алтернативно име за државата.
2 Историја
Артефактите индицираат човеково населување на Есватини уште од каменото доба, пред 200.000 години. Праисториските карпести уметности датираат од 25 000 година и продолжуваат сè до 19 век.
Најраните жители на оваа територија биле познати како ловците Коисан. Докази за употреба на железо и обработка на земјата има од 4 век и денешните народи, Сото и Нгуни, биле доселени во 11 век. Народот познат како Свази се доселиле во 15 век.
3 Географија и клима
Есватини е мало кралство кое не излегува на море. Есватини на север, запад и југ се граничи со Јужноафриканската Република и на исток се граничи со Мозамбик. Иако територијата на Есватини има 17.364 км<sup>2</sup>, кралството е поделено на четири географски региони.
4 Растителен свет
Растителноста Есватини е претставена со типична савана на запад, ксерофитските грмушки се вообичаени на исток. Флората е богата со богатство: познати се околу 2.400 видови - од лишаи и папрати до магноли и фикуси. Еден алое - 25 видови, 12 видови орхидеи, 10 - лилјани.
5 Фауна
Од големите цицачи, има сино бивол, антилопи на рогови, зебри и хипополи. Крокодилите се наоѓаат во реките.
6 Политички систем
На чело на Есватини е кралот или локално именуван како „нгвенјама“ (''Ngwenyama'' ) што во превод значи лав. Моментален крал на Есватини е Мсвати III кој го наследил престолот по смртта на неговиот татко кралот Собхуза II. Традиционално, кралот владее со неговата мајка или пак со нејзина замена наречена ''ндловукати'' („слоница“). Кралот именува премиер на Есватини и членови на парламентот. Сентатот се состои од 30 членови, додека парламентот се состои од 65 членови. Избори во Есватини има секои пет години во месец ноември.
7 Административна поделба
Есватини е поделен на 4 окрузи. Окрузите потоа се делат на 55 околии („инкундли“), а тие пак, на главатарства („умфакација“).
Регионите се следниве:
# Лубомбо
# Манзини
# Хохо
# Шиселвени
8 Стопанство
Економијата на Есватини е составена од различни стопански гранки, па така има: земјоделство, шумарство и рударство со 13 % од БНП, индустриско производство со околу 37 % и услуги со околу 50 % од БНП.
Голем број од населението е вработено, околу 75 %. Во Есватини во подем е производсвото на текстил и земјоделски производи.
9 Население, јазик и религија
Поголемот број од населението на Есватини се етнички свази, со мал процент на мешано население со белци. Во последно време во Есватини се доселуваат емигранти од Мозамбик и доселеници од Португалија. Најголема религија во Есватини е христијанството, но сепак тоа помешано со локални верувања и обичаи.
9.1 Јазик
Јазикот свази (сисвати) е дел од групата на банту-јазици кој се зборува во Есватини и ЈАР. Јазикот го зборуваат околу 2,5 милиони луѓе и се учи во училиштата. Тој е службен јазик во Есватини, заедно со англискиот и е еден од 11-те службени јазици на ЈАР.
9.2 Религија
Најголемата религија во Есватини е христијанството со околу 82,7% од вкупното население.
*Христијани - 1,049,390
*Муслимани - 2,380
*Без Религија - 120,190
*Хиндуисти - 1,190
*Народна Религија - 11,900
*Други - 4,760
10 Поврзано
* Африка
* Мбабане